PTG ทุ่ม 3.3 พันลบ.ลงทุนโครงการ“ปาล์ม คอมเพล็กซ์” ครบวงจรแห่งแรกในไทย
PTG ทุ่ม 3.3 พันลบ.ลงทุนโครงการ“ปาล์ม คอมเพล็กซ์” ครบวงจรแห่งแรกในไทย
15 ธ.ค. 2560

บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า ธนาคารไทยพาณิชย์ จำกัด (มหาชน) หรือ SCB ลงนามในสัญญาให้การสนับสนุนทางการเงินแก่ บริษัท พีพีพี กรีน คอมเพล็กซ์ จำกัด ซึ่งเป็นบริษัทร่วมทุนของ PTG จำนวน 3,300 ล้านบาท
เพื่อลงทุนในโครงการปาล์ม คอมเพล็กซ์ ซึ่งเป็นการรวมการผลิตปาล์มน้ำมันทุกขั้นตอนไว้อย่างครบวงจรเป็นแห่งแรกในประเทศและทันสมัยที่สุด ครอบคลุมการหีบปาล์ม โรงกลั่น โรงไบโอดีเซล โรงโอลิอีน โรงไฟฟ้าไบโอแมส และไบโอแก๊ส ซึ่งมีมูลค่าการลงทุนจำนวน 4,800 ล้านบาท
ทั้งนี้ โครงการดังกล่าวช่วยสนับสนุนเกษตรกรผู้ปลูกปาล์มน้ำมัน และเป็นพลังงานทดแทนเพื่อความยั่งยืนของคนไทย